ועדת הכספים, כנסת 17, פרוטוקול מספר 83, 2006-08-01 09:30

יעקב ליצמן: בוקר טוב.

יעקב ליצמן: אני מבקש לפתוח את ישיבת ועדת הכספים.

יעקב ליצמן: הסעיף הראשון על סדר היום הוא הארכת מועדים לפי סעיף 10(ו) לחוק מימון מפלגות, התשל"ג-1973.

יעקב ליצמן: דחיתי את הדיון מאתמול להיום כי רציתי לשמוע את עמדת מבקר המדינה.

יעקב ליצמן: האם יש עמדה למבקר המדינה?

יוסף אפשטיין: אני מנהל היחידה לביקורת מימון מפלגות.

יוסף אפשטיין: עמדת מבקר המדינה, שוועדת הכספים הלכה מעל ומעבר כאשר האריכה את המועד בשלושה שבועות.

יוסף אפשטיין: זה היה אמור לפצות את כל המפלגות על האיחורים שלהן.

יוסף אפשטיין: הנימוק של חלק מן המפלגות לאיחור הוא המצב בצפון, אך המצב בצפון נוצר אחרי שכל הדוחות הכספיים היו צריכים כבר להיות אצל רואה החשבון מוכנים להגשה למבקר המדינה.

יוסף אפשטיין: כלומר, הטיעון של הצפון הוא בדרך כלל רק תואנה.

יוסף אפשטיין: דבר שני, המשמעות של דחייה נוספת מעבר ל-15 ביולי היא שיבוש כל הליכי העבודה במשרד מבקר המדינה.

אמנון כהן: כתוב כאן אוגוסט, לא יולי.

יעקב ליצמן: ועדת הכספים האריכה בעוד חודש.

יוסף אפשטיין: המשמעות של דחייה נוספת היא שיבוש כל הליכי העבודה במשרד מבקר המדינה.

יוסף אפשטיין: ביחידה הזאת לא עובדים במשך כל ימות השנה כל העובדים שעושים ביקורת, אלא 25 עובדים נלקחו מכל מיני משימות אחרות בחטיבות השונות במשרד.

יוסף אפשטיין: ערכנו את תוכנית העבודה בידיעה שהביקורת תיערך בחודשים אוגוסט וספטמבר.

יוסף אפשטיין: כאשר מאריכים את המועד, כל התוכנית משתבשת.

יוסף אפשטיין: לא רק העובדים האלה לא יוכלו לעבוד אלא גם עובדים נוספים שעוסקים במטלות אחרות.

יעקב ליצמן: רבותי חברי הכנסת, מישהו רוצה להתייחס לזה?

יוסף אפשטיין: יש לי עוד הערה.

יוסף אפשטיין: על-פי החוק היו אמורים להגיש 84 מערכות חשבוניות.

יוסף אפשטיין: הוגשו לנו 39 מערכות חשבוניות, 45 טרם הוגשו.

יעקב ליצמן: כלומר יש מפלגות שטרם הגישו?

יוסף אפשטיין: כן, יש מפלגות שלא הגישו.

יוסף אפשטיין: 45 מערכות טרם הוגשו.

יוסף אפשטיין: חלקם הגישו בקשה לדחייה.

יוסף אפשטיין: התוצאה, שכל מי שהיה בסדר והגיש בזמן ילקה בגלל כל אלה שהגישו באיחור, מכיוון שה-15 אחוזים משתלמים כאשר ניתן דוח חיובי של מבקר המדינה, ודוח של מבקר המדינה לא יוכל להינתן בזמן אם תינתן דחייה נוספת.

יוסף אפשטיין: גם כך דחייה של 3 שבועות משבשת את כל סדר העניינים.

יעקב ליצמן: אני מוכן להתמודד עם כל טענה של מי שיגיד שהוא לא מוכן עדיין, שהיה לו פנצ'ר כאן או שם.

יעקב ליצמן: בסדר, אפשר לדחות את זה פעם אחת.

יעקב ליצמן: אבל לא דוחים פעמיים.

יעקב ליצמן: אם מישהו אומר: מלחמה, גיוס, פה ושם – בסדר, כך זה הולך: הדרום סובל בגלל הצפון, הצפון סובל מהמרכז, כך כל ישראל חברים זה לזה, כך אנו רגילים.

יעקב ליצמן: אני מציע בכל זאת לאפשר דחייה לפנים משורת הדין.

יעקב ליצמן: אני מוכן אפילו עד כדי כך – נדמה לי שנקבע תאריך בחוק מתי יש לפרסם.

יעקב ליצמן: אפשר להאריך את זה.

יעקב ליצמן: אני מוכן להאריך את המועד פעם אחת, וזהו, לעוד שבועיים, ובזה יסתיים הדבר.

אבשלום וילן: אדוני היושב-ראש, למה מענישים את אלה שנהגו כשורה?

אבשלום וילן: הוא לא צריך לחכות.

אמנון כהן: מי שהגיש – תאשר.

יוסף אפשטיין: אי אפשר, מכיוון שיש איזון הדדי בין מערכות שונות של מפלגות.

אבשלום וילן: הוא אומר שאם אני למשל עשיתי עסקים עם מפלגת העבודה, עד שלא יגמור לבדוק את חשבונות מפלגת העבודה לא יוכל לנעול.

אבשלום וילן: אבל זה בשוליים שבשוליים.

אבשלום וילן: אני בעד שתתן ארכה אחרונה עד 15 באוגוסט והוא יכול לגמור את הבקרה על כל מפלגות פרט להצלבות, בלי לעכב.

יעקב ליצמן: אני רוצה לקרוא לך מכתב שכתב חבר הכנסת בנימין אלון: "עקב גיוסם בצו 8 של אנשי הכספים הבקיאים בניהול השוטף של הסיעה, אבקש לקבל ארכה של כשבועיים לצורך הגשת הדוח למבקר המדינה".

יעקב ליצמן: האם אני יכול להגיד לו לא?

יוסף אפשטיין: הוא ביקש ארכה וקיבל.

אבשלום וילן: האנשים האלה גויסו רק בשבוע האחרון.

אבשלום וילן: כאשר כתב את המכתב טרם גייסו אנשי מילואים.

אבשלום וילן: תעזוב, זה סיפורי מעשיות.

אבשלום וילן: אני בעד לתת להם, אבל זה לא מכובד.

אבשלום וילן: מה חבר הכנסת וילן היה אומר אילו מישהו מהמפלגה השנייה היה אומר כך על מרצ?

אבשלום וילן: תעזוב.

אבשלום וילן: יש לי מכתב גם מעו"ד יוסי כץ מפלגת העבודה מ-26 ביוני שביקש לדחות את הגשת הדוח.

אמנון כהן: ש"ס לא ביקשה ארכה.

יעקב ליצמן: יש גם בקשה של מפלגת ישראל ביתנו.

יעקב ליצמן: ארכה של שבועיים לא נראית לי אסון, אבל נודיע שזה סוף פסוק.

סטס מיסז'ניקוב: האם אפשר להאריך עד 20 באוגוסט?

יעקב ליצמן: בין כה הארכנו עד 20 באוגוסט.

יעקב ליצמן: הרי הארכנו כבר אוטומטית עד 15 באוגוסט.

שלי יחימוביץ': מה התאריך האחרון להגשת הדוחות על-פי החוק?

יוסף אפשטיין: הם היו חייבים להגיש דוחות עד 24 ביולי.

יוסף אפשטיין: ניתנה ארכה של 3 שבועות.

יעקב ליצמן: נאפשר ארכה עד 25 באוגוסט לכל המפלגות.

שגית אפיק: צריך לפרסם את זה ברשומות.

יוסף אפשטיין: פירוש הדחייה הנוספת, שהגשת התוצאות נדחתה בלמעלה מ-5 שבועות.

אבשלום וילן: את זה אנחנו לא מקבלים.

יוסף אפשטיין: יתכן שלא נספיק וניאלץ לבקש ארכה.

יוסף אפשטיין: אנחנו נשתדל.

יעקב ליצמן: כאשר הוחלט על ארכה של 3 שבועות להגשת הדוחות לא ביקשתם ארכה, כלומר לא הייתם זקוקים לזמן נוסף.

יעקב ליצמן: עכשיו בעקבות 10 הימים הנוספים אתה מבקש לדחות את מועד הגשת התוצאות בעוד 5 שבועות ואחר-כך כשזה יבוא לדיון תבקש ארכה של חודשיים.

יעקב ליצמן: אם תרצה, אתן לכם ארכה של 10 ימים.

יעקב ליצמן: בזה סיימנו את הדיון.

יעקב ליצמן: נדמה לי שיש בינינו הסכמה, אז נצביע.

אבשלום וילן: הוא אומר שאין לו עיכובים.

אבשלום וילן: סוף ספטמבר זה חודש של חגי ישראל וממילא עובדים רק חלקית.

אבשלום וילן: מפלגה מסודרת יודעת שהיא מקבלת 15% כדי לשלם לספקים, לעובדים וכן הלאה.

אבשלום וילן: אי אפשר להסכים לדחיית האישורים שלהם כי נהיה חייבים כסף לאנשים.

אבשלום וילן: קבענו ארכה של 10 ימים.

אבשלום וילן: תעשו מאמץ.

אבשלום וילן: אני לא מציע לתת שום ארכות נוספות.

אבשלום וילן: במשרד מבקר המדינה יכולים לסיים את הבדיקות של כל הדוחות שכבר הוגשו.

יעקב ליצמן: יש לי שאלה אחרת למבקר.

יעקב ליצמן: בעצם אתם יכולים לשחרר את אלה שעברו ביקורת.

יעקב ליצמן: האם אתם חוששים שאחר-כך תמצאו משהו שישפיע על התוצאות?

יוסף אפשטיין: לא רק זה, אלא יש כל מיני בעיות לוגיסטיות.

יעקב ליצמן: תן לי דוגמה אחת לדבר שאתה לא יכול לעשות עכשיו כל עוד לא הוגשו כל הדוחות.

יעקב ליצמן: הרי אם יתברר לאחר מכן שאתה צריך להוריד להם כסף, יש לכם את השוטף כל הזמן ותוכלו להוריד להם כסף.

אבשלום וילן: אין קשר בין כספי הבחירות לבין התקציבים השוטפים.

יעקב ליצמן: מה זה משנה?

יעקב ליצמן: אבל יש לך אותם ביד ואפשר להוריד שם.

אמנון כהן: המפלגה צריכה לשלם.

אמנון כהן: מאין תשלם?

יוסף אפשטיין: עדיין לא ביקשתי ארכה, אמרתי שנשתדל מאוד, אבל עליי להבהיר שיתכן ונבקש.

יעקב ליצמן: הוועדה מציעה להוסיף עוד 10 ימים, לקבוע שהדוחות יוגשו עד 25 באוגוסט.

אמנון כהן: למשרד מבקר המדינה אנחנו לא מאריכים את המועדים, אלא אם כן יבקשו.

יעקב ליצמן: מי בעד?

יעקב ליצמן: מי נגד?

יעקב ליצמן: בעד ההצעה להאריך מועדים לפי חוק מימון מפלגות, התשל"ג-1973 עד 25.8.2006 – רוב נגד – אין נמנעים – אין ההצעה נתקבלה.

יעקב ליצמן: הוחלט להאריך את מועד הגשת הדוחות למשרד מבקר המדינה עד 25 באוגוסט 2006.

יעקב ליצמן: תודה רבה.

יעקב ליצמן: אם תוכלו לשחרר לאלה שהגישו כבר דוחות, מה טוב.

יוסף אפשטיין: זה לא ניתן מבחינה לוגיסטית.